Sylvia Saartje

Sylvia Saartje (rèmbi' 15 Sèptèmber 1956) panèka sala sèttong panyanyè rock Inḍonèsia . Sylvia panèka panyanyè binè' Inḍonèsia sè partama sè èberri'i gellar Lady Rocker . Jhulughân panèka pertama kalè èbhâkta sareng majala mosik Aktual è taon 1970-an. Sylvia jhughân èkennal kalabân nyama "Jipi", sè aropa'aghi jhulughân sareng kanca bân bhâlâ Tatangghâ. Sylvia panèka pottra kaḍuwâ' ḍâri pèttong pottrana Nedju Tuankotta sè asalla ḍâri Ambon, Maluku bân Christina Tuyem sè asalla ḍâri Malang, Jhâbâ Tèmor. È taon 1962, kalowarghâ Sylvia Saartje motossaghi ka'angghuy ngallè ḍâri Bâlândhâ ka Inḍonèsia. Awwâllâ, se kaḍuwâ' jârèya neptep è Jâkarta sabellunna ngallè ka Kotta Malang.

 Lako 
parjhâlânan lako Sylvia Saartje èmolaè è bâkto ghi' ngoḍâ. È bâkto ghi’ SD, abâ'ân noro’ lomba nyanyèyan na’-kana’ sè èlaksana'aghi RRI Malang bân juwara Sèttong. Molaè jârèya, Sylvia Saartje lajhu dhâddhi panyanyè na'-kana' ghâbây RRI Malang, sè aropa'aghi pangalaman profèsional sè partama. Karèr è band èmolaè bâkto acampo è band Tornado ḍâri taon 1972 kantos 1975. Band Tornado aghâdhui panampèlan è bânnya' kennengngan è jhâbâ Tèmor. Saterrossa, Karèr Sylvia èlanglang bân bhunten namong tampèl è Malang namong è pan-bârâmpan kotta è Inḍonèsia bân jhughân è lowar naghârâ akadhi Brunei Darussalam, Singapura, Malaysia, bân Amèrika Serikat (è New York City). Sylvia jhughân serrèng agâbung sareng para panyanyè bân musèsè Jâkarta akadhi Ari Koesmiran, Mus Mulyadi, Ida Royani, Gito sareng The Rollies, Achmad Albar bân Godbless . Salaèn dhâddhi panyanyè, Sylvia jhughân ampon nyoba' èkting è pilem pan-bârâmpan kalè.

 Konsèr Emmas 
Ka'angghuy maèng' 50 taon karèr è dhunnya mosik, Sylvia Saartje mabâḍâ konsèr solo è Malang tangghâl 15 Sèptèmber 2018 e UBTV Stuḍio Malang. Sylvia ampon abit amèmpè ka'angghuy ngator Fèstival rock ghâbây panyanyè binè'. Konser panèka narèma sokongan Kapèssèyan ḍâri Ford Foundation lèbât proyèk hibâ Cèpta Mèḍia Èkspeèsi. Kabbhi musèsè sè ḍâteng è Konsèr panèka Binè', kalabân total 26 orèng, è antarana Dhea è drum, Ellen bân Vyta è bass, Yeyen bân Devi è ghitar ritme, Noby, Gea, bân Tika è ghitar mèloḍi, bân Gea bân Putri sè amaèn keyboard .

 Sombher